Lønmodtagerne skal belønnes for at sige ja til knap så fordelagtige overenskomster med bedre dagpengevilkår. Det mener socialdemokrat og medlem af Folketingets Beskæftigelsesudvalg, Bjarne Laustsen. De Radikale Venstre har ellers stemt for en dagpengeperiode på kun to år i stedet for de forhenværende fire, men nu tror Bjarne Laustsen, at der vil kunne findes et flertal for at lempe dagpengereglerne. - Nu har lønmodtagerne i det private sagt ja til de ny overenskomster. Når der nu er ro og stabilitet på arbejdsmarkedet de næste par år, så er der grund til, at regeringen og Folketinget kvitterer med tryghed i trepartsaftalen, siger Bjarne Laustsen (Soc. Dem.) Bjarne Laustsen håber, at de kommende trepartsforhandlinger vil føre til at det bliver sværere at falde ud af dagpengesystemet.

Referat:
Bjarne Laustsen (Soc. Dem.) mener, at lønmodtagerne skal belønnes for at have sagt ja til magre overenskomster. De skal belønnes med lempede dagpengeregler.